GeForce 600 სერიის ვიდეოდაფები

GeForce 600 სერიის ვიდეოდაფები — 2012 წელს წარმოებული, პირველი ვიდეოდაფები, რომლებზეც ენვიდიამ Kepler-ის არქიტექტურა გამოიყენა. როდესაც Fermi-ს ძირითადი მიზანი ვიდეოდაფის შესაძლებლობების გაზრდა იყო, ენვიდია Kepler-ის მეშვეობით ცდილობდა ენერგოეფექტურობის გაზრდას, ვიდეოდაფის შესაძლებლობების ცვლილების გარეშე. უპირველესი გზა, რომლითაც ენვიდიამ თავის მიზანს მიაღწია ერთიანი ტაქტური სიხშირე იყო, რომელიც შეიდერის სიხშირის ხელშეუხებლობით გამოუვიდა. მიუხედავად იმისა, რომ ამ საქციელით ვიდეოდაფის პროცესორში ბირთვების დამატება გახდა საჭირო, ენვიდიამ მაინც მიაღწია თავის მიზანს და ვიდეოდაფა არა მხოლოდ 50%-ით ენერგოეფექტური გახადა, არამედ არაფრით ჩამოუვარდებოდა Fermi-ს არქიტექტურით წარმოებულ ვიდეოდაფებს. Kepler-მა ამავდროულად წარმოადგინა ტექსტურების ახალი დამმუშავებელი, რომელიც უსასრულო ტექსტურების სახელითაა ცნობილი. აქამდე, საჭირო იყო ტექსტურების ცენტრალურ გამომთვლელ პროცესორთან დაკავშირება და ამისთვის მასში გარკვეული ადგილის გათავისუფლება მანამ, სანამ ვიდეოდაფა მითითებების გაცემას შეძლებდა. ამ ყველაფერს კი მივყავდით ორ შეზღუდვამდე, ცენტრალურ გამომთვლელ პროცესორს მხოლოდ იმდენი ტექსტურის დამუშავება შეეძლო, რამდენსაც თავად პროცესორი იტევდა (128). მეორე, ცენტრალური გამომთვლელი პროცესორი აკეთებდა ზედმეტ სამუშაოს, კერძოდ უნდა ჩაეტვირთა თითოეული ტექსტური და წინასწარ მზადყოფნაში მოეყვანა ეკრანზე გამოსახულების მისაღებად. უსასრულო ტექსტურების საშუალებით, ორივე შეზღუდვა გაქრა, ვიდეოდაფას კი ნებისმიერ ტექსტურზე, პირდაპირ მეხსიერებიდან, აქვს წვდომა. და ბოლოს, Kepler-ის არქიტექტურით, ენვიდიამ მეხსიერების სიხშირის 6 გეგაჰერცამდე გაზრდა შეძლო. ამის მისაღწევად, შეიქმნა ახალი ტიპის მეხსიერების კონტროლერი და სალტე. Kepler-ს სახელწოდება გერმანელი მათემატიკოსის, ასტრონომისა და ასტროლოგის იოჰანეს კეპლერის პატივსაცემად დაარქვეს. GeForce 600 სერიის ვიდეოდაფები შეიცავს, იმ დროისთვის, ძველი Fermi-სა და ახალი Kepler-ის თაობის, ენვიდიას ვიდეოდაფების პროცესორებს. Kepler-ზე დაფუძნებული ვიდეოდაფები შეიცავდა ისეთ სტანდარტულ მახასიათებლებს როგორიცაა: PCI Express 3.0 ინტერფეისს; DisplayPort 1.2 ვერსიას: HDMI 1.4a 4K და 2K გამოსახულებების წარმოსადგენად; PureVideo VP5 აპარატურას ვიდეოს ასასწრაფებლად ( 4K x 2K H.263 დაშიფვრისთვის) აპარატურა H.264 დამშიფვრელის ამსწრაფებელის მბლოკავი; 4 დამოუკიდებელი 2D მონიტორისა ან 3 სტერეოსკოპული/3D მონიტორის მხარდაჭერა; ახალი თაობის მრავალნაკადიანი მულტიპროცესორი; გრაფიკის ახალი დამდგენი; „უსასრულო ტექსტურები“; CUDA გამოთვლის შესაძლებლობების 3.0 ვერსია; ვიდეოდაფის პროცესორის ამაჩქარებელი; TXAA; ენვიდიას ვიდეოდაფის ამაჩქარებელი. Kepler-ი იყენებდა ახალ მულტიპროცესორს, რომლის სახელია SMX. SMX ვიდეოდაფების ენერგოეფექტურობის ერთ-ერთი მთავარი მიზეზია, რადგან მთლიანი ვიდეოდაფა შეიდერის ტაქტს კი არა, არამედ საერთო ბირთვის ტაქტს იყენებს. SMX-ის გამოყენება ზრდის ერთიანი ტაქტის ენერგოეფექტურობას, მაშასადამე ვიდოედაფის ენერგოეფექტურობასაც, რადგან Kepler-ის ორი CUDA ბირთვი იყენებს უფრო ნაკლებ ენერგიას, ვიდრე Fermi-ს ერთი CUDA ბირთვი. დამატებით, SMX-ს ესაჭიროება დამმუშავებელი ერთეული, რომელიც შეასრულებს მოვლენების მთლიან მიმოხილვას, ერთ ციკლის დასრულების შემდეგ. პროგრამის გრაფიკის ახალი დამდგენის მეშვეობით, მოვლენების გრაფიკის დამდგენელმა ენვიდიას ძირითად რიგებში, როგორც ვიდეოდაფის პროცესორის მათემატიკური ხაზის ერთ-ერთი ნაწილი, გადაინაცვლა. ამ მოვლენამ ინფორმაციის დამუშავების დაგვიანების დრო შეამცირა. რადგან ინსტრუქციები თანმიმდევრობით დალაგდა და დაგვიანების ზუსტი დრო უკვე ცნობილი გახდა და ყოველ ჯერზე კი ინსტრუქციების ხელახლა დალაგება აღარ ხდებოდა. ვიდეოდაფის პროცესორის გამაძლიერებელი ახალი ფუნქციაა, რომელიც თითქმის იგივეა რაც ცენტრალური გამომთვლელი პროცესორის ტურბო ბუსტინგი. მწარმოებლები, მომხმარებლებს ყოველთვის აძლევენ გარანტიას, რომ მათ მიერ შეძენილი ვიდეოდაფა საწყის სიხშირეზე შეუფერხებლად იმუშავებს. საწყისი სიხშირე დარეგულირებულია გარკვეულ დონეზე, რომელიც გარანტიას იძლევა მსუბუქი სამუშაოეს შესრულების დროს, ვიდეოდაფის ენერგოეფექტურობაზე. ვიდეოდაფის პროცესორის გამაძლიერებელით შეგვიძლია გავზარდოთ სიხშირე და შესაბამისად ელექტროენერგიის მოხმარებაც, თუმცა არსებობს სიხშირის გაძლიერების ისეთი დონეებიც, რომლის დროსაც ვიდეოდაფის ენერგოეფექტურობა არ იცვლება. ამ დროს, ვიდეოდაფის გამაძლიერებელი სიხშირებს აძლიერებს მანამ, სანამ ვიდეოდაფის ენერგომაჩვენებელი სტანდარტულ მაჩვენებელს არ მიაღწევს (ამ შემთხვევაში 170 ვატი). ამ მიდგომით, ვიდეოდაფის პროცესორი სიხშირეს გამუდმებით ცვლის, სანამ ვიდეოდაფა არ მიაღწევს მაქსიმუმ შესაძლებლობებს უცვლელი ელექტროენერგიის მაჩვენებლით. ორივე Fermi-ზე და Kepler-ზე დაფუძვნებულ ვიდეოდაფებს აქვს Direct3D 11-ის მხარდაჭერა, ასევე Direct3D 12-ის არასრული მხარდაჭერაც. ექსკლუზიურად Kepler-ის ვიდეოდაფებისთვის, TXAA, ენვიდიას მიერ წარმოებული, ახალი გამოსახულების დამუშავების მეთოდია, რომელიც გამოიყენება მხოლოდ ვიდეოთამაშებისთვის. TXAA დაფუძნებულია MSAA ტექნიკაზე, რომელსაც საკუთარი ფილტრები გააჩნია. მისი მთავარი მიზანი მოციმციმე კადრების გამოსწორებაა, რომელსაც მოძრავი სცენების „დარბილებით” ახერხებს. GTX 680-თან ერთად გამოსულ R300 დრაივერში ენვიდიამ წარადგინა ახალი ფუნქცია, რომელსაც ადაპტირებული ვერტიკალური სინქრონიზაცია ეწოდება. ამ ფუნქციით ენვიდიამ განიზრახა ვერტიკალური სინქრონიზაციის პრობლემის აღმოფხვრა, იმ შემთხვევაში თუ ვერტიკალური სინქრონიზაცია ჩართულია, კადრების ეკრანზე გამოსახვის სიჩქარე ნახევრდება, იმ შემთხვევაში თუ გვაქვს 120 კადრი/წმ სიხშირე ვერტიკალური სინქრონიზაცია მას 60 კადრი/წმ-მდე ანახევრებს. თუმცა, ახალი ფუნქციის წყალობით, როდესაც კადრების სიხშირე 60 კადრი/წმ-ზე დაბალია ვერტიკალური სინქრონიზაცია ითიშება, რადგან მონიტორი, კადრის დამუშავებისთანავე, თავად ახერხებს გამოსახულების გამოტანას. ამ საკითხის გადასაჭრელად, ადაპტირებული ვერტიკალური სინქრონიზაციის გააქტიურება დრაივერების პანელიდან არის შესაძლებელი, ენვიდია ადასტურებს რომ ეს ყველაფერი კადრების მონიტორზე გამოტანას გააუმჯობესებს. მიუხედავად იმისა რომ ეს მახასიათებელი GTX 680-თან ერთად გამოვიდა, ის ხელმისაწვდომია ძველი ვიდეოდაფებისთვისაც, რომლებსაც დაყენებულია ახალი დრაივერები. 2014 წლის ოქტომბრის დრაივერების განახლებაში, Fermi-სა და Kepler-ის ვიდეოდაფების პროცესორებს დაემატა, დინამიური სუპერ რეზოლუცია (DSR). ამ მახასიათებლის მიზანია ეკრანზე გამოსახული კადრის უკეთესი ხარისხით გამოტანა, რაც გულისხმობს მაღალ და უფრო დეტალიზირებულ ხარისხში დამუშავებასა და ეკრანის ჩარჩოებში მორგებას. 2010 წლის სექტემბერი, ენვიდიამ პირველად წარადგინა Kepler-ი. 2012 წლის დასაწყისში, მოხდა GeForce 600 სერიის ვიდეოდაფების კომპონენტების შერწყმა, გამოიყენებოდა ლეპტოპების ვიდეოდაფებად. 2012 წლის 22 მარტი, ენვიდიამ წარადგინა GeForce 600 სერიის ვიდეოდაფები: GTX 680 სამაგიდო კომპიუტერებისთვის, ხოლო GT 650, GT 650M და GTX 660M ნოუთბუქსა და ლეპტოპებისთვის. 2012 წლის 29 აპრილი, Kepler-ის არქიტექტურაზე შეიქმნა პირველი, ორი ვიდეოდაფის პროცესორის მქონე GTX 690. 2012 წლის 10 მაისი, ოფიციალურად გამოვიდა GTX 670. 2012 წლის 4 ივნისი, ოფიციალურად გამოვიდა GTX 580M. 2012 წლის 16 აგვისტო, ოფიციალურად გამოვიდა GTX 660Ti. 2012 წლის 13 სექტემბერი, ოფიციალურად გამოვიდა GTX 660 და GTX 650. 2012 წლის 9 ოქტომბერი, ოფიციალურად გამოვიდა GTX 650Ti. 2013 წლის 26 მარტი, ოფიციალურად გამოვიდა GTX 650Ti Boost. GeForce 600M სერიის ვიდეოდაფები ლეპტოპებისთვის შეიქმნა. მათი სიმძლავრე შენარჩუნებულია შეიდერების სიხშირის, ბირთვების რაოდენობითა და ერთ ციკლზე შესრულებული ინსტრუქციების მეშვეობით. Introducing the GeForce GTX 680 GPU დაარქივებული 2015-09-24 საიტზე Wayback Machine. Introducing The GeForce GTX 670 GPU დაარქივებული 2018-12-31 საიტზე Wayback Machine. Meet Your New Weapon: The GeForce GTX 660 Ti. Borderlands 2 Included. Kepler For Every Gamer: Meet The New GeForce GTX 660 & 650 Kepler Whitepaper Introducing The GeForce GTX 680M Mobile GPU დაარქივებული 2018-12-31 საიტზე Wayback Machine. GeForce 600M Notebooks: Powerful and Efficient დაარქივებული 2018-12-31 საიტზე Wayback Machine. GeForce GTX 690 GeForce GTX 680 GeForce GTX 670 GeForce GTX 660 Ti GeForce GTX 660 GeForce GTX 650 Ti BOOST GeForce GTX 650 Ti GeForce GTX 650 GeForce GT 640 GeForce GTX 680MX GeForce GTX 680M GeForce GTX 675MX GeForce GTX 670MX GeForce GTX 660M GeForce GT 650M GeForce GT 645M GeForce GT 640M A New Dawn დაარქივებული 2018-12-31 საიტზე Wayback Machine. Nvidia Nsight techPowerUp! GPU Database